കടവൂർ ശിവദാസൻ

കൊല്ലം ജില്ലയിൽ നിന്നുള്ള മുതിർന്ന
ഇന്ത്യൻ നാഷണൽ കോൺഗ്രസ് പാർട്ടി
നേതാവും സംസ്ഥാന കാബിനറ്റ് വകുപ്പ് മന്ത്രിയും നാല് തവണ കേരള നിയമസഭയിൽ അംഗവുമായിരുന്ന 
ട്രേഡ് യൂണിയൻ നേതാവായിരുന്നു
 കടവൂർ ശിവദാസൻ(1932-2019) 
വിടവാങ്ങിയത് കൊല്ലത്തിൻ്റെ ശിവദാസൻ വക്കീൽമുൻമന്ത്രി കടവൂർ ശിവദാസൻ അന്തരിച്ചുകടവൂർ ശിവദാസന് വിട

 ജീവിതരേഖ 
കൊല്ലം ജില്ലയിലെ പെരിനാട്
പഞ്ചായത്തിലെ കടവൂരിൽ കേശവൻ്റെയും
ലക്ഷ്മിയുടേയും മകനായി 1932 മാർച്ച് 
11ന് ജനനം. പ്രാഥമിക വിദ്യാഭ്യാസത്തിന് ശേഷം നിയമബിരുദം നേടി അഭിഭാഷകനായി ഔദ്യോഗിക ജീവിതമാരംഭിച്ചു.

 രാഷ്ട്രീയ ജീവിതം 
1958-ൽ പ്രോഗ്രസീവ് സ്റ്റുഡൻസ് യൂണിയൻ വഴി പൊതുരംഗത്ത് എത്തിയ ശിവദാസൻ
1980-ൽ റവലൂഷണറി സോഷ്യലിസ്റ്റ് പാർട്ടി
ടിക്കറ്റിൽ കൊല്ലത്ത് നിന്ന് ആദ്യമായി 
നിയമസഭാംഗമായി. 1982-ൽ നടന്ന നിയമസഭ തിരഞ്ഞെടുപ്പിൽ ആർ.എസ്.പി ടിക്കറ്റിൽ കൊല്ലത്ത് നിന്ന് വിജയിച്ചെങ്കിലും 
1984-ൽ ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന ശിവദാസൻ
1987-ലും 1996-ലും പരാജയപ്പെട്ടു.

ഗ്രൂപ്പ് പോര് മൂർച്ഛിച്ചതിനെ തുടർന്ന്
1984-ൽ ആർ.എസ്.പി വിട്ട് ഇന്ത്യൻ നാഷണൽ കോൺഗ്രസ് പാർട്ടിയിൽ ചേർന്ന ശിവദാസൻ 1991-ൽ കൊല്ലത്ത് നിന്നും 2001-ൽ കുണ്ടറയിൽ നിന്നും വിജയിച്ചു. 2006-ൽ കുണ്ടറയിൽ നിന്നും വീണ്ടും മത്സരിച്ചെങ്കിലും മാർക്സിസ്റ്റ് പാർട്ടിയിലെ എം.എ.ബേബിയോട് പരാജയപ്പെട്ടു.

1975-ൽ യു.ടി.യു.സി സംസ്ഥാന സെക്രട്ടറിയായ ശിവദാസൻ 
1984-ൽ കോൺഗ്രസ് പാർട്ടിയിൽ ചേർന്നു.
ലീഡർ കെ.കരുണാകരൻ്റെ വിശ്വസ്ഥനായിരുന്ന ശിവദാസൻ ഐ ഗ്രൂപ്പിലെ പ്രധാന നേതാവായിരുന്നു. 
2005-ൽ കരുണാകരൻ കോൺഗ്രസ് പാർട്ടി വിട്ട് പുതിയ പാർട്ടി രൂപീകരിച്ചപ്പോൾ ശിവദാസൻ കോൺഗ്രസ് പാർട്ടിയിൽ ഉറച്ച് നിന്നു. 

കെപിസിസി നിർവാഹക സമിതി അംഗം, കെപിസിസി ജനറൽ സെക്രട്ടറി,
എഐസിസി അംഗം എന്നീ നിലകളിൽ പ്രവർത്തിച്ചു. 1996-ൽ മന്ത്രി സ്ഥാനം
ഒഴിഞ്ഞ ശേഷം കൊല്ലം ഡിസിസി പ്രസിഡൻ്റായും പ്രവർത്തിച്ചിട്ടുണ്ട്.

1977-ൽ കേരള പ്രൊവിഷണൽ 
ട്രേഡ് യൂണിയൻ കോൺഗ്രസ് സംസ്ഥാന സെക്രട്ടറിയായ ശിവദാസൻ
1985-ൽ ജനീവയിൽ നടന്ന 
ഇൻ്റർനാഷണൽ ലേബർ ഓർഗനൈസേഷൻ
പരിപാടിയിൽ കേന്ദ്ര സർക്കാരിനെ 
പ്രതിനിധീകരിച്ച് പങ്കെടുത്തു.

1981-ലെ കരുണാകരൻ മന്ത്രിസഭയിലെ
തൊഴിൽ വകുപ്പ് മന്ത്രിയായ ശിവദാസൻ
1982 മുതൽ 1987 വരെ തൊഴിൽ വകുപ്പിൻ്റെയും 1986-ൽ എക്സൈസ് വകുപ്പിൻ്റെയും മന്ത്രിയായിരുന്നു.

1995-1996 ലെ രണ്ടാം ആൻ്റണി 
മന്ത്രിസഭയിലെ വനം വകുപ്പിൻ്റെയും
ഗ്രാമവികസന വകുപ്പിൻ്റെയും മന്ത്രിയായ 
ശിവദാസൻ 2001-ൽ യു.ഡി.എഫ്
കേരളത്തിൽ വൻ വിജയം നേടിയപ്പോൾ 
മൂന്നാം എ കെ ആൻ്റണി മന്ത്രിസഭയിലെ
വിദ്യുഛക്തി വകുപ്പ് മന്ത്രിയായി.

2001 മുതൽ 2006 വരെ നിലവിലിരുന്ന
പതിനൊന്നാം കേരള നിയമസഭയിലെ
കോൺഗ്രസ് പാർലമെൻ്ററി പാർട്ടിയുടെ
ഡെപ്യൂട്ടി ലീഡറായിരുന്നു.

2004-ൽ കെ.പി.സി.സി അധ്യക്ഷ സ്ഥാനം രാജി വച്ച് ആൻ്റണി മന്ത്രിസഭയിൽ അംഗമായ കെ.മുരളീധരന് വേണ്ടി ഇദ്ദേഹം 
വൈദ്യുതി വകുപ്പ് മന്ത്രി സ്ഥാനം രാജിവക്കുകയായിരുന്നു. വിദ്യുചക്തി വകുപ്പ് ഒഴിഞ്ഞ ശിവദാസൻ പിന്നീട്
മൂന്നാം ആൻ്റണി മന്ത്രിസഭയിലെ സംസ്ഥാന
ആരോഗ്യ വകുപ്പ് മന്ത്രിയായി തുടർന്നു.

2006-ലെ നിയമസഭ തിരഞ്ഞെടുപ്പിൽ
കുണ്ടറയിൽ നിന്ന് പരാജയപ്പെട്ടതോടെ
സജീവ രാഷ്ട്രീയത്തിൽ നിന്നും വിരമിച്ചു.നാല് തവണ എംഎൽഎ നാലു തവണയും മന്ത്രി

 തിരഞ്ഞെടുപ്പുകൾ 
+ തിരഞ്ഞെടുപ്പുകൾവർഷംമണ്ഡലംവിജയിച്ച സ്ഥാനാർത്ഥിപാർട്ടിയും മുന്നണിയുംപരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും2006കുണ്ടറ നിയമസഭാമണ്ഡലംഎം.എ. ബേബിസി.പി.എം., എൽ.ഡി.എഫ്കടവൂർ ശിവദാസൻകോൺഗ്രസ് ഐ., യു.ഡി.എഫ്2001കുണ്ടറ നിയമസഭാമണ്ഡലംകടവൂർ ശിവദാസൻകോൺഗ്രസ് ഐ., യു.ഡി.എഫ്. ജെ. മേഴ്‌സിക്കുട്ടി അമ്മസി.പി.എം, എൽ.ഡി.എഫ്

 മരണം 
വാർധക്യ സഹജമായ അസുഖങ്ങൾക്ക് 
ചികിത്സയിൽ തുടരവെ 
87-മത്തെ വയസിൽ 2019 മെയ് 17ന്
തിരുവനന്തപുരത്തെ സ്വകാര്യ ആശുപത്രിയിൽ അന്തരിച്ചു.കടവൂർ ശിവദാസന് വിടനൽകി രാഷ്ട്രീയകേരളം

 അവലംബം 

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:ആറാം കേരള നിയമസഭയിലെ മന്ത്രിമാർ